Na podlagi 9. odstavka 61. člena Zakona o javnih uslužbencih (Uradni list RS, št. 32/25, v nadaljevanju ZJU-1) in 1. odstavka 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US in 22/19 – ZPosS, 81/19, 203/20 – ZIUPOPDVE in 119/21 – ZČmIS-A,  202/21 – odl. US, 15/22, 54/22 – ZUPŠ-1, 114/23, 136/23 – ZIUZDS IN 70/25 – ZUTD-I, v nadaljevanju ZDR-1) 
	


Upravna enota Nova Gorica, Trg E. Kardelja 1, 5000 Nova Gorica objavlja prosto strokovno tehnično delovno mesto za nedoločen čas, s polnim delovnim časom in poskusnim delom 4 mesece 
ADMINISTRATOR V (šifra DM 407) v Sektorju za splošne zadeve – M/Ž
Kandidati, ki se bodo prijavili na to delovno mesto, morajo izpolnjevati naslednje pogoje:

· najmanj srednje tehniško in drugo strokovno izobraževanje/srednja strokovna izobrazba ali najmanj srednje splošno izobraževanje/srednja splošna izobrazba.
Naloge delovnega mesta:

· izvajanje nalog pisarniškega poslovanja;

· administriranje baz podatkov;

· sprejem vlog, prevzem, odpiranje in odprema poštnih pošiljk, posredovanje zadev na vpogled;

· evidentiranje zadev in dokumentov;

· vzdrževanje tekoče in stalne zbirke dokumentarnega gradiva, odbiranje, izločanje in uničevanje dokumentarnega gradiva;

· administriranje elektronskih pošiljk;
· izvajanje blagajniškega poslovanja;

· upravne overitve lastnoročnega podpisa, prepisa ali kopije;
· opravljanje drugih nalog iz pristojnosti Sektorja za splošne zadeve. 

Osnovni plačni razred delovnega mesta administrator V je 5 (1.510,69 EUR bruto). Pravica do izplačila osnovne plače se pridobi postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (ZSTSPJS, Uradni list RS, št. 95/24 in 12/26 - ZPPJUFT).
Prijava mora vsebovati:

1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, leto in ustanova, na kateri je bila izobrazba pridobljena;

2. pisno izjavo kandidata, da za namen postopka zaposlitve dovoljuje Upravni enoti Nova Gorica pridobitev podatkov o izpolnjevanju pogojev za zasedbo delovnega mesta iz uradnih evidenc; v primeru, da kandidat z vpogledom v uradne evidence ne soglaša, mora sam predložiti ustrezna dokazila.
Zaželeno je, da prijava vsebuje tudi kratek življenjepis v obliki Europass ter da kandidat v njej poleg formalne izobrazbe navede tudi druga znanja in veščine, ki jih je pridobil.
Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora oziroma s pomočjo morebitnih drugih metod preverjanja strokovne usposobljenosti kandidatov.
Z izbranim kandidatom bo sklenjeno delovno razmerje za nedoločen čas, s polnim delovnim časom in poskusnim delom 4 mesece. Poskusno delo se lahko podaljša v primeru začasne odsotnosti z dela.
Izbrani kandidat bo delo opravljal v prostorih Upravne enote Nova Gorica na Trgu E. Kardelja 1 v Novi Gorici oziroma v drugih njenih uradnih prostorih. 

Rok za prijavo: 8 delovnih dni od objave na osrednjem spletnem mestu državne uprave GOV.SI (Prosta delovna mesta v državni upravi) https://www.gov.si/zbirke/delovna-mesta/  ter na spletišču Zavoda RS za zaposlovanje.
Kandidat vloži prijavo v pisni obliki na priloženem obrazcu »Vloga za zaposlitev« in jo pošlje v zaprti ovojnici z označbo »javna objava – administrator V (DM 407) št. 110-13/2026« na naslov: Upravna enota Nova Gorica, Trg E. Kardelja 1, 5000 Nova Gorica ali na elektronski naslov: ue.novagorica@gov.si, pri čemer veljavnost elektronske prijave ni pogojena z elektronskim podpisom. Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo. 

Kandidati bodo o izbiri pisno obveščeni, najkasneje v roku 8 dni po opravljeni izbiri. 

Obvestilo o končanem postopku objave bo objavljeno na spletni strani portala GOV.SI (prosta delovna mesta v državni upravi  https://www.gov.si/zbirke/delovna-mesta/)

Informacije o izvedbi javne objave daje Romina Lipicer (tel. št. 05/33 06 122).

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

